b"\n_START_ARTICLE_\nJean-Jacques Willmar\n_START_SECTION_\nBiografia\n_START_PARAGRAPH_\nNascut el 1792 en la ciutat de Luxemburg, va ser fill de Jean-Georges Willmar, qui era governador del Gran Ducat de Luxemburg entre 1817 a 1830._NEWLINE_El 1814 va rebre la seva llicenciatura en dret a Par\xc3\xads, i va ser doctorat en la ciutat de Luxemburg. Nomenat jutge el 1824._NEWLINE_De 1830 a 1839, despr\xc3\xa9s de la Revoluci\xc3\xb3 belga, va recolzar a Guillem I, durant un per\xc3\xadode que una gran part de Luxemburg volia unir-se al nou Estat belga. El 1840 va ser nomenat  Fiscal general. Durant 1841 al 1848 va ser membre de l'Assemblea d'estats, i en 1848 va ser el representant luxemburgu\xc3\xa8s al Parlament de Frankfurt. _NEWLINE_Norbert Metz, que s'havia convertit en el ministre de Finances, -que era pro-belga i en contra de membres de la Confederaci\xc3\xb3 Alemanya i el Zollverein-, va tenir gran influ\xc3\xa8ncia a la pol\xc3\xadtica exterior, el que va portar a les tensions amb Alemanya. Les relacions amb els Pa\xc3\xafsos Baixos tamb\xc3\xa9 es van tornar fredes despr\xc3\xa9s de la mort de Guillem II el 1849. El seu fill, Guillem III, qui havia estat representat pel seu germ\xc3\xa0 el pr\xc3\xadncep Henry, va conduir una pol\xc3\xadtica estrictament conservadora i reaccion\xc3\xa0ria, i va deposar al govern el 1853. En el temps del gabinet Willmar es va prendre la decisi\xc3\xb3 d'introduir el franc luxemburgu\xc3\xa8s com a unitat comptable del govern. L'any 1854, es van realitzar les primeres monedes de coure luxemburgueses. A partir del 28 de novembre de 1857 en endavant, Willmar va ser un membre de l'acabat de fundar Consell d'Estat de Luxemburg, i es va mantenir com a tal fins a la seva mort el 26 de novembre de 1866."